( -93 ) 



mensoingne et graiit deceverie : car Je vozdi qe celzqe cildientqe 

 sunthomeS , se font en ceste ysle, e voz dirai comaint. Il est voir 

 que en ceste ysle a une manière de singes qe sunt meut pitetes et 

 ont les vix que senblent homes. Or les homes prennent cclz tiel 

 singes e le pellent toute , et le laisent les poilz en barbe et à pe- 

 terin , puis le font sécher e le metent en forme e l'adobent con 

 canfaran e con autre couse en tiel mainere q'ele senblent qe 

 soient esté home , e ce est une grant deceverie : car il sunt fait 

 en tel mainere con voz avcs oï. Car en toute Yndie ne en autre 

 pars plus sauvajes ne furent onques vcu nul si peitet homes corne 

 celz senblent. Or ne voz conteron plus de ceste roiame , qe ne i 

 ha autre couse que à mentovoir face , e por ce laieron de ce e 

 voz conteron do autre roiame que est apellé Samara. 



CHAPITRE CLXVII. 



Ci devise do roiame de Samara. 



Or sachiés qe quant se part de Basma , il treuve le roiame 

 de Samara qe est en ceste isle mesme en quel je meisme Marc 

 Pol hi demorai por cinq mois por le tens qe ne nos lasoit aler 

 nostre voie , et encore vos di qe la tramontaine ne part. Et 

 encore vos di que l'estoilles dou meistre ne aparent ne pou 

 ne grant. Il sunt ydres sauvajes et ont roi riches et grant. Il 

 s'apellent encore por le grant Kan. Or ensi demorames nos cinq 

 mois , nos desendimes des nés et feimes en terre chastiaus de 

 fust et de busches , et en celz castiaus demorames por doutance 

 de celz mauvais homes bestiaus qe menuient les homes. Il hi a 

 peisons les meior dou monde. Il ne ont forment , mes vivent de 

 ris. Il ne ont vin for tel con je devisarai. Sachiés tuit voiremant 

 qu'il ont une mainere d'arbres desquel trenccnt les rames de cel 

 arbres, e met-l'en un pot bien grant aou tronchon qui est remès 

 à l'arbre , e voz di qe en un jor c en une noite s'cnple et est moll 



25 



